Supertaal - RDF-voer
type: channel
description: Kom praat saam!
items: kraal

kraal
type: item
description: Krale kraal Afbreking: kraal Uitspraak: /krɑːl/ Selfstandige naamwoord: kraal Meervoud: krale Verkleinwoord: kraletjie Meervoud van verkleining: kraletjies Betekenis: • 'n Klein, ronde balletjie met 'n gaatjie waardeur 'n toutjie gesteek kan word; deurboorde versiersel. Gebruik: • Sy dra altyd die mooiste helder krale. Vertaling: Engels: bead Nederlands: kraal Beeste in 'n kraal. Selfstandige naamwoord: kraal Meervoud: krale Verkleinwoord: kraaltjie Meervoud van verkleining: kraaltjies Betekenis: • 'n Omheinde ruimte vir vee; plek van takke, klippe, ens. om diere soos skape en beeste in te hou. • Rondawels of hutte wat omhein is, soos 'n Bantoe-dorpie. Gebruik: • Jaag die skape in die kraal. • Gert Maritz het vir Retief gewaarsku om nie weer na Dingaan se kraal te gaan nie. Spreekwoord: • Dis net so in sy kraal. [Dis net wat hy wil hê.] • Die hek is uit die kraal. [Daar is nie meer toesig nie.] • Al sy ossies is nie in die kraal nie. [Hy is nie by sy volle verstand nie.] • Baie mak skape gaan in een kraal. [Vredeliewende mense kan maklik saamwoon.] • Agteros kom ook in die kraal. [Al is ’n mens hoe stadig, kom jy ook maar waar jy wil wees.] Hiponiem: • beeskraal • klipkraal • laaikraal • skaapkraal • uitkeerkraal • voerkraal Afgelei: • kraalhek • kraalmuur Vertaling: Engels: kraal, corral Nederlands: kraal Nota: • Van Portugees: "curral". • In teenstelling met 'n stal, het 'n kraal nie 'n dak nie. Laat weet asb as die inskrywing foute bevat of verder verbeter kan word.
creator: Leksikograaf
date: 2019-12-07T10:54:59-00:00